ചെല്സി താരം സൂമക്കായി വെസ്റ്റ്ഹാമും രംഗത്ത് ചെല്സി പ്രതിരോധ താരം കര്ട്ട് സൂമക്കായി പ്രീമിയര് ലീഗ് ക്ലബായ വെസ്റ്റ്ഹാം രംഗത്ത്. കഴിഞ്ഞ ദിവസം സൂമ സെവിയ്യയിലേക്ക് പോവുമെന്നും വാര്ത്തകള് ഉണ്ടായിരുന്നു. സെവിയ്യ താരം ജുല്സ് കൊണ്ടേയെ ചെല്സിക്ക് നല്കുകയാണെങ്കില് സൂമയെ തിരിച്ച് സെവിയ്യക്ക് നല്കാന് ചെല്സി തയ്യാറായിരുന്നു. ഇതിനിടയിലാണ് സൂമക്കായി വെസ്റ്റ്ഹാമും രംഗത്തെത്തിയതായി മാധ്യമങ്ങള് റിപ്പോര്ട്ട് ചെയ്തത്. വെസ്റ്റ്ഹാം സൂമയെ സ്വന്തമാക്കാന് 20 മില്യണ് പൗണ്ട് നല്കാന് തയാറാണ്. എന്നാല് ചെല്സി കൂടുതല് തുക കിട്ടിയാല് മാത്രമാവും താരത്തെ വെസ്റ്റ്ഹാമിന് നല്കുക. ലമ്ബാര്ഡ് ചെല്സി പരിശീലക സ്ഥാനം ഒഴിഞ്ഞതിന് ശേഷം സൂമക്ക് ചെല്സിയില് കൂടുതല് അവസരങ്ങള് ലഭിച്ചിരുന്നില്ല. പുതിയ പരിശീലകനായി എത്തിയ തോമസ് ടൂഹല് സൂമക്ക് കൂടുതല് അവരസരങ്ങള് നല്കുകയും ചെയ്തിരുന്നില്ല. തുടര്ന്നാണ് താരം പുതിയ ക്ലബ്ബിലേക്ക് പോവാനുള്ള സാധ്യത കൂടിയത്.